作者：高似孙
词牌/韵律：莺啼序

paragraphs: 青旗报春来了，玉鳞鳞风旎。
陈瑶席、新奏琳琅，窈窕来荐嘉社。
桂酒洗琼芳，丽景晖晖，日夜催红紫。
湛青阳新沐，人声澹荡花里。
光泛崇兰，坼遍桃李，把深心料理。
共携手、蘅室兰房，奈何新恨如此。
对佳时、芳情脉脉，眉黛蹙、羞搴琼珥。
折微馨、聊寄相思，莫愁如水。
青苹再转，淑思菲菲，春又过半矣。
细雨湿香尘，未晓又止。
莫教一鴂无聊，群芳亹亹。
伤情漠漠，泪痕轻洗。
曲琼桂帐流苏暖，望美人、又是论千里。
佳期杳渺，香风不肯为媒，可堪玩此芳芷。
春今渐歇，不忍零花，犹恋馀绮。
度美曲、造新声，乐莫乐此新知。
思美人兮，有花同倚。
年华做了，功成如委。
天时相代何日已。
怅春功、非与他时比。
殷勤举酒酬春，春若能留，□还亦喜。